Inpero persian

El nome Pèrsia (; persian antigo: , Pārsa) ze sta in tenpi moderni doparà cofà che sinònemo a ła nasion de l'Iran, parò inte l'antighità el ga revestio un teritòrio racuanto pì grando e estendesto inte el cuało i se ga su-sevìo vari inperi co inportanti culture.

Sto nome el deriva da l'antigo nome grego de l'Iran, Persis, che a so volta el devien dal nome del clan prinsipałe de Ciro el Grando, Pars o Parsa, che el ga dato el so nome anca a na provincia de l'Iran meridionałe, Fārs (in łéngua persiana moderna). Drio el pensiero del stòrego de l'antiga Gresa Eròdoto el nome Persia el derivaria da Perseo, l'eroe mitolòzego.

El 21 de marso del 1935 el scià Reza Pahlavi el ghea formalmente dimandà a ła comunità internasionałe de refarirse al Stato col nome orìzenàrio de Iran. Racuanti studiozi parò i ghea protestà contro de sta decizion. Inte el 1959 el scià Mohamad Reza Pahlavi el ghea anunsà che se se podea rifarir al Paeze indifarentemente col nome orìzenàrio de Iran o de Pèrsia.

Inte el 1979, ano de ła cadesta de ła monarchia iraniana e de ła caciada del scià Mohamad Reza Pahlavi, l'Iran el zera el penùltemo Stato inte el mondo a ver un sovran co càrega de inperator (la càrega del scià ła ghea el tratamento de "Maestà inperiałe").

 Notasion 

Védarse anca
 Pèrsego
Altri projeti

 Linganbi foresti 

persian
Categoria:Pèrsia